**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PAVADINIMŲ SUTEIKIMO DANĖS KRANTINĖMS**

2013 m. balandžio 15 d.2013 m. balandžio 15 d.2013 m. balandžio 15 d.T1-111

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 34 punktu, pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 (Žin., 2011, Nr. 12‑541), I skyriaus 3 punktu ir atsižvelgdama į Žymių žmonių įamžinimo ir gatvių pavadinimų suteikimo komisijos siūlymą (2012 m. gruodžio 18 d. posėdžio protokolas Nr. (20.4.)-TAR1-107), Klaipėdos miesto savivaldybės taryba nusprendžia:

1. Suteikti pavadinimus Klaipėdos miesto savivaldybei nuosavybės teise priklausančių Danės upės krantinių (unikalūs Nr. 4400-1977-6813, 4400-2560-8397, 4400-2560-8408) dalims (Danės krantinių pavadinimų planas pridedamas):

1.1. dešiniajame Danės krante:

1.1.1. nuo upės žiočių iki kranto lūžio priešais įplauką į Pilies uostą (nuo taško 1 iki taško 2, ilgis – 240 m) – Šiaurinio Rago krantinė;

1.1.2. nuo Šiaurinio rago iki Pilies tilto (nuo taško 2 iki taško 3, ilgis – 205 m) – Senosios Muitinės krantinė;

1.1.3. nuo Pilies tilto iki Biržos tilto (nuo taško 4 iki taško 5, ilgis – 325 m) – Karališkoji krantinė;

1.1.4. nuo Biržos tilto iki AB „Klaipėdos energija“ tvoros (nuo taško 6 iki taško 7, ilgis – 550 m) – Laivadirbių krantinė;

1.2. kairiajame Danės krante:

1.2.1. nuo upės žiočių (nuo 27-tos uosto krantinės galo) iki įplaukos į Pilies uostą (nuo taško 8 iki taško 9, ilgis – 340 m) – Pietinio Rago krantinė;

1.2.2. nuo įplaukos į Pilies uostą iki Pilies tilto (nuo taško 10 iki taško 11, ilgis – 210 m) – Žvejų krantinė;

1.2.3. nuo Pilies tilto iki Biržos tilto (nuo taško 11 iki taško 12, ilgis – 318 m) – Buriuotojų krantinė;

1.2.4. nuo Biržos tilto iki įplaukos į šiaurinių gynybinių įtvirtinimų (Jono kalnelio) akvatoriją (nuo taško 13 iki taško 14, ilgis – 310 m) – „Meridiano“ krantinė;

1.2.5. nuo įplaukos į šiaurinių gynybinių įtvirtinimų (Jono kalnelio) akvatoriją iki kranto lūžio taško ties Gluosnių skg. (nuo taško 15 iki taško 16, ilgis – 340 m) – Pelenyno krantinė;

1.2.6. nuo Pelenyno krantinės iki krantinės pabaigos link Mokyklos g. tilto (nuo taško 16 iki taško 17, ilgis – 150 m) – Malūnų krantinė.

2. Numatyti lėšas 2014 m. savivaldybės biudžete lentelėms su krantinių pavadinimais ir informaciniais tekstais pagaminti ir įrengti.

3. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje

|  |  |
| --- | --- |
|  Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

V. Pakalniškis, tel. 39 61 75

2013-04-09